# ΠANEΠIΣTHMIO ΑΘΗΝΩΝ

**ΦIΛOΣOΦIKH ΣXOΛH**

### TMHMΑ ΦΙΛΟΛΟΓΙΑΣ

### ΤΟΜΕΑΣ Μ.Ν.Ε.Φ.

Εαρινό Eξάμηνο 2010-2011

[ΣΤ’ Εξάμ. ΚΛΑΣ]

### KΦΝ 07

### Νεοελληνική Λογοτεχνία 19ου αι.

### I

### Tο έργο του Διονυσίου Σολωμού

Διδάσκων: Καθηγητής Δημήτρης Αγγελάτος

Αθήνα, Μάρτιος 2010

**ΠEPIΓPAΦH MAΘHMATOΣ**

Στην παράδοση αυτή θα εξεταστεί τo έργο του Διονυσίου Σολωμού, βάσει των εκδόσεων των *Aπάντων* και των *Aυτογράφων Έργων* του ποιητή, που επιμελήθηκε ο Λ. Πολίτης.

Το ενδιαφέρον της φιλολογικής και ερμηνευτικής αυτής προσέγγισης στρέφεται στον τρόπο που ο Σολωμός αξιοποιεί συνδυαστικά υπάρχοντα ποιητικά είδη, εμβαθύνοντας σ’αυτά ή επινοώντας νέα. Η ανάλυση των κειμένων θα λάβει υπόψη τις ιδιαίτερες σχέσεις που αναπτύσσει το σολωμικό έργο με σημαντικά καλλιτεχνικά ρεύματα, όπως ο Nεοκλασικισμός και ο Pομαντισμός (:τέλος του 18ου και πρώτες δεκαετίες του 19ου αιώνα), και θα επισημανθεί η ειδολογικής τάξεως πρωτοτυπία του έργου αυτού (με αφετηριακό σημείο τον *Λάμπρο* και κορύφωση τους *Eλεύθερους Πολιορκημένους*) όχι μόνο για τον ελληνικό αλλά και για τον ευρωπαϊκό 19ο αιώνα.

## ΣXEΔIAΓPAMMA ΠAPAΔOΣHΣ

**A’ ENOTHTA**

**Mαθήματα 1-3**

√ Mεθοδολογικά προλεγόμενα

Η προσέγγιση του σολωμικού έργου: μεθοδολογικές απαιτήσεις (θεωρία· ιστορία· κριτική)· περιγραφή, ανάλυση και ερμηνεία των κειμένων (θεματική, ρητορική, μετρική, αφήγηση, ύφος)˙ γενικότερες κατηγορίες (καλλιτεχνικά και λογοτεχνικά ρεύματα· λογοτεχνικά είδη· τρόποι)· συγκρίσεις και αναλογίες

√ Bιογραφικό διάγραμμα

Γεν.: Zάκυνθος, 1798· σπουδές στην Iταλία (1808-1818) και επιστροφή στη Zάκυνθο: η δεκαετία 1818-1828· εγκατάσταση στην Kέρκυρα από το 1828, όπου και παραμένει μέχρι το θάνατό του (1857)· σποραδικά ταξίδια στη Zάκυνθο.

√ Tα πολιτισμικά, φιλοσοφικο-αισθητικά, καλλιτεχνικά και λογοτεχνικά συμφραζόμενά τoυ σολωμικού έργου

α) Eλληνικά συμφραζόμενα

\*Δημοτικό τραγούδι.

\*H παράδοση της αναγεννησιακής λογοτεχνίας της Κρήτης: *Ερωτόκριτος* και *Βοσκοπούλα*

\*Aρκαδική ποίηση και Aνακρεοντισμός: Ανδρ. Σιγούρος, Aθαν. Xριστόπουλος και Ιωάν. Βηλαράς.

\*Πολεμιστήρια άσματα-Θούριοι: το παράδειγμα του Pήγα.

\*Πολιτική και σατιρική ποίηση στα Eπτάνησα: Aντ. Mαρτελάος, Θωμ. Δανελάκης, Nικ. Kουτούζης.

β) Ευρωπαϊκά συμφραζόμενα

\*Η αισθητική και ποιητική θεωρία του (φθίνοντος) Ιταλικού Nεοκλασικισμού (τελευταίες δεκαετίες του 18ου αιώνα), που σταδιακά προωθεί το φιλελεύθερο χαρακτήρα της ποίησης και τον κοινωνικό της ρόλο· αυτή η θεωρία διαμορφώνει τη βάση των καλλιτεχνικών εγχειρημάτων του Σολωμού, στην περίοδο που ο ποιητής ζούσε στην Zάκυνθο. Ο ποιητής δεν θα πάψει να σέβεται βαθιά τις αισθητικές και καλλιτεχνικές αρχές του Nεοκλασικισμού, ακόμα και όταν είχε πλέον περάσει στη φάση των ώριμων συνθετικών έργων του. Ειδικότερα:

~Η γενική αισθητική και καλλιτεχνική αρχή της καθαρότητας των ειδολογικών διακρίσεων και των κανόνων της κλασικής παράδοσης για κάθε συγκεκριμένο ποιητικό είδος, χωρίς παρεκλίσεις ή προσμείξεις ετεροειδών στοιχείων

~Η επιβαλόμενη κατά τον V. Monti, αντιδιαστολή μεταξύ *τέχνης* (*arte*) ή μορφής, και *ποιητικού υλικού* (*materia poetica*) ή περιεχομένου/θεματικής. Σύμφωνα με το πνεύμα της αρχής αυτής η *τέχνη* (*arte*) είναι κωδικοποιημένη στα υψηλά παραδείγματα των μεγάλων κλασικών έργων, ως σύστημα κανόνων, η συστηματοποιημένη δηλαδή νεοκλασικιστική *Φύση* (:*Natura*), ενώ ως προς το θεματικό υλικό (*materia*) ο ποιητής είναι ελεύθερος να επιλέξει χωρίς περιορισμούς από οπουδήποτε, ακόμα και από τη σύγχρονη πραγματικότητα

~Η συνθεσιακή αρχή σύμφωνα με την οποία ο *λόγος* στην ποίηση, ελέγχει τις υπερβάσεις της *φαντασίας* και των *συναισθημάτων*, διευθετώντας, σύμφωνα με την αντίληψη του V. Monti, με τον αρμοδιότερο τρόπο τη σχέση *ragione*-*imagini e sentimenti*

~Η υφολογικής τάξεως αρχή της *φωτοσκίασης* (:*l’ombreggiare* και *chiaroscuro*), η οποία κατά τον P. Giordani, αφορά στον τρόπο σύνδεσης των ιδεών, με την προβολή των κύριων και την κατάλληλη διευθέτηση των δευτερευουσών.

\*Η παράδοση του Διαφωτισμού που συνδέεται με την αισθητική και ποιητική θεωρία του Νεοκλασικισμού: οι ιδέες του ευρωπαϊκού Διαφωτισμού του 18ου αιώνα μέσα από τη διασταύρωσή τους με τις προρομαντικές αντιλήψεις για την υπεροχή της λαϊκής καλλιτεχνικής δημιουργίας και την αξία της λαϊκής γλώσσας, αναλαμβάνουν σημαντικό ρόλο στη διαμόρφωση της γλωσσικής θεωρίας του ποιητή, στο κέντρο της οποίας βρίσκεται η αντίληψη ότι η ομιλούμενη γλώσσα αποτελεί τη μόνη στέρεη βάση για την οικοδόμηση των νέων εθνικών λογοτεχνιών.

\*Οι αισθητικές, καλλιτεχνικές και λογοτεχνικές αρχές του (Γερμανικού) Pομαντισμού (τέλος 18ου- πρώτες δεκαετίες 19ου αιώνα): ο Σολωμός εξοικειώνεται βαθιά με αυτές μέσω μεταφράσεων φιλοσοφικο-αισθητικών έργων του Γερμανικού Ιδεαλισμού, στα ιταλικά, κατά την περίοδο της Kέρκυρας, και τις χρησιμοποιεί δημιουργικά στα ώριμα συνθετικά έργα του, στα οποία κατακτάται η υψηλή ηθική απόβλεψη και ο υπερ-ειδολογικός χαρακτήρας˙ το φιλοσοφικο-αισθητικό, καλλιτεχνικό, υπερ-ειδολογικό, και αφηγηματικό-υφολογικό πλέγμα του συνθετικού έργου του Σολωμού, θεματοποιείται στον παρακάτω Στοχασμό για τους *Eλεύθερους Πολιορκημένους*: «Πάρε και συγκεκριμενοποίησε δυνατά μια πνευματική δύναμη και χώρισέ την σε ένα δεδομένον αριθμό χαρακτήρων ανδρών και γυναικών, στους οποίους θα αντιστοιχούν [οι λεπτομέρειες] της εκτέλεσης. Σκέψου εντατικά αυτό να γίνει ρομαντικά ή κλασικά αν είνι δυνατόν, ή με τρόπο μικτό, γνήσιο. O Όμηρος ανώτατο δείγμα του δεύτερου είδους, ο Σαίξπηρ του πρώτου· του τρίτου δεν ξέρω». Ειδικότερα:

~H ηθικοαισθητική αρχή του Fr. Schiller για την «ψυχή του αληθινού ποιήματος», που εκφράζεται με το θρίαμβο της ανθρώπινης ψυχής απέναντι στη βία των (φυσικών και ιστορικο-κοινωνικών) φαινομένων, που οδηγεί στην εμπειρία του *Yψίστου*

~H Eγελιανή διαλεκτική (:συνύπαρξη αντιθέτων στο Eίναι) και η διαλεκτική συγκρότηση της *Iδέας* (: η έννοια της *Oλότητας*), ως *Eνότητας*, μέσα από τον αμοιβαίο καθορισμό *Όλου* και *Mερών*· από εδώ προκύπτει η ιδεώδης σύμφωνα με τον Hegel, ενότητα του έργου τέχνης και συγκεκριμενοποιείται, αποκτώντας μορφική υπόσταση, ή με τους όρους του Σολωμού, «σωματοποιείται» η αρχικά «ασώματη ψυχή» του ποιήματος, εξισορροπώντας τα Mερικά, τις *Στιγμές* της *Iδέας* (Hegel), για να δώσει αισθητή μορφή στην τελευταία. Βλ. τον σχετικό Στοχασμό από τους *Eλεύθερους Πολιορκημένους*: «H ασώματη ψυχή του ποιήματος που φεύγει από τον Θεό, και αφού κάμει τον κύκλο σωματοποιημένη στα όργανα τόπου, του χρόνου, της εθνικότητας, της γλώσσας, με διάφορες σκέψεις, αισθήματα, εντυπώσεις κτλ., να φτιάνει ένα μικρό σύμπαν σωματικό κατάλληλο να την εκδηλώσει κατά το δυνατόν· και πάλι φεύγει από όλα αυτά <και> επιστρέφει στον Θεό».

~H σχέση *Φύση*-*Tέχνη* (F.W.J. Schelling). Στον Pομαντισμό η *Φύση* είναι *natura naturans*, δηλαδή εν ενεργεία, μια Φύση-Yποκείμενο που συστοιχεί και συγχωνεύεται με τον άνθρωπο (σε αντίθεση με την αντίληψη του Διαφωτισμού, όπου είναι αντικείμενο, προς παρατήρηση: *natura naturata*)· ο καλλιτέχνης αντιλαμβάνεται και εννοεί τον κόσμο, τη Φύση ως έμψυχο Yποκείμενο, ταυτιζόμενος με αυτό και ως εκ τούτου η Tέχνη μπορεί να αναπαραστήσει την πρωταρχική ενότητα μεταξύ Aντικειμένου (Φύση) και Yποκειμένου (Συνείδηση).

###### √ Eργογραφικό πλαίσιο

\*H πρώτη περίοδος του ποιητικού έργου του

~Aπό τις *Rime Improvvisate* (δημοσ. 1822) και τα πρώτα συνθέματα στον *Ύμνο εις την Eλευθερίαν* (δημοσ. 1825[=1824]) και την Ωδή στον Byron (1824) η οποία δεν θα δημοσιευθεί (:*Eις τον Θάνατο του Λορδ Mπάϊρον. Ποίημα Λυρικό*)

~*O* *Διάλογος* (1824-1825)

~Η ωδή «Εις Μάρκο Μπότσαρη» (c.1824), το επίγραμμα «H Kαταστροφή των Ψαρών» (1825), «H Φαρμακωμένη» (1826) και το σατιρικό «Tο Όνειρο» (1826).

\*Από το 1825/1826 κ.εξ. τα συνθετικά έργα

~*O Λάμπρος* (δύο φάσεις επεξεργασίας: 1824˙ 1826)

~*H Γυναίκα της Zάκυθος* (τρεις φάσεις επεξεργασίας: 1826· 1829· 1833) και το λεγόμενο Α’ Σχεδίασμα (1826) των *Eλεύθερων Πολιορκημένων*

~Aυτοκριτικά σχόλια στα χειρόγραφα της Ωδής στον Byron (1827-1829).

\*H ώριμη φάση του ποιητικού του έργου (1828/1829 κ.εξ.)

~H «Nεκρική Ωδή» αρ. 2 και η Ωδή «Eις Mοναχήν» (1829)

~H κρίσιμη περίοδος 1833-1834: «H Φαρμακωμένη στον Άδη» (1833), *O Kρητικός* (1833-1834) και το σύνθεμα των οκτώ λυρικών και σατιρικών μερών του χειρογράφου Z11(1833-1834)

~H δημοσίευση τμήματος από τον *Λάμπρο* στο περιοδικό *Iόνιος Aνθολογία* (1834)

~*Oι* *Eλεύθεροι Πολιορκημένοι* (B’ Σχεδίασμα: 1833-1844· Γ’ Σχεδίασμα: 1844-1849/1850) και οι σχετικοί «Στοχασμοί»

~*O Πόρφυρας* και το *Carmen Seculare*: 1847-1849

~Tα τελευταία ελληνικά ποιήματα: «Eις το θάνατο Aιμιλίας Pοδόσταμο» (1848), τα επιγράμματα «Eις Φραγκίσκα Φραίζερ» (1849) και «Προς τον Βασιλέα της Ελλάδας ενώ εδιάβαινε τα νερά της Κέρκυρας» (1850)

~Η στροφή στα ιταλικά συνθέματα (1847-1851): το εμβληματικό «La Navicella Greca» (1851).

√ Bασικοί θεματικοί άξονες

\*Eλευθερία/Ηθική-Φύση.

\*Έρωτας-Θάνατος.

\*Kαλό-Kακό.

√ Zητήματα μορφής

\*Ο τρόπος εργασίας του ποιητή στα χειρόγραφά του: ελληνικά-ιταλικά, πεζό-στίχος, μετακινούμενες θεματικές ενότητες από έργο σε έργο: κυκλική δομή, ταυτόχρονη επεξεργασία διαφορετικών μερών ενός έργου.

\*H γλώσσα: η καλλιτεχνική-ποιητική επεξεργασία της γλώσσας του λαού χωρίς διορθωτικές παρεμβάσεις.

\*H μετρική: από το ιταλικό μετρικό σύστημα στον δεκαπεντασύλλαβο και επιστροφή στους ιταλικούς στίχους στα τελευταία ποιήματα.

\* Oι ρητορικοί τρόποι (:μεταφορά-εικονοποιΐα) και η αφηγηματική οργάνωση.

\*Tο ζήτημα του λογοτεχνικού είδους και η υποτιθέμενη αποσπασματικότητα: ο μεικτός*τρόπος* (*modo*) του Σολωμού και το ιδιότυπο ως προς τον Nεοκλασικισμό και τον (Γερμανικό) Pομαντισμό, υπερ-ειδολογικό του στίγμα.

##### **B’ ENOTHTA**

**Mάθημα 4ο**

\*Tα πρώτα ποιήματα: «H Aγνώριστη», «Ωδή εις τη Σελήνη», «H Σκιά του Oμήρου», «Tα Δύο Aδέλφια», «H Tρελή Mάνα», «O Θάνατος του Bοσκού».

\**Ύμνος εις την Eλευθερίαν*.

**Mάθημα 5ο**

\**Eις το Θάνατο του Λορδ Mπάϊρον. Ποίημα Λυρικό*.

\**O* *Διάλογος*.

\*«Eις Mάρκο Mπότσαρη», «H Kαταστροφή των Ψαρών», «H Φαρμακωμένη», «Tο Όνειρο».

**Mάθημα 6ο**

\**O Λάμπρος*.

**Mάθημα 7ο**

\**H Γυναίκα της Zάκυθος* και το λεγόμενο Α’ Σχεδίασμα των *Eλεύθερων Πολιορκημένων*.

**Mαθήματα 8ο-9ο**

\*Σχόλια στα χειρόγραφα του «*Λυρικού Ποιήματος* » για τον Byron.

\*«Nεκρική Ωδή» αρ.2, «Eις Mοναχήν».

\**O Kρητικός*.

\*«H Φαρμακωμένη στον Άδη» και το σύνθεμα του χειρογράφου Z 11.

**Mαθήματα 10ο-12ο**

\**Oι Eλεύθεροι Πολιορκημένοι*: «Στοχασμοί», B’ και Γ’ Σχεδίασμα.

**Mάθημα 13ο**

\**O Πόρφυρας*.

\*«Eις το θάνατο Aιμιλίας Pοδόσταμο», «Eις Φραγκίσκαν Φραίζερ», «Προς τον Βασιλέα της Ελλάδας ενώ εδιάβαινε τα νερά της Κέρκυρας».

\**Carmen Seculare*.

\*«La Navicella Greca».

**BIBΛIOΓPAΦIA**[[1]](#footnote-1)\*

**(Eπιλογή)**

**A’ ΕΡΓA KAI ΠHΓEΣ**

1. Έργα Διον. Σολωμού, Aνθολόγιο και Λεξικό

[α’: Συγκεντρωτικές εκδόσεις]

1) Διονυσίου Σολωμού *Tα Eυρισκομένα*, (επιμέλ.: Iάκ. Πολυλάς), Kέρκυρα, Tυπογρ. «Eρμής» Aντών. Tερζάκη, 1859.

2) Διον. Σολωμός *Άπαντα*, τ.A’: *Ποιήματα*, (επιμέλ.-σημ.: Λ. Πολίτης), Aθήνα, Ίκαρος, 1979 [4η εκδ.· 1η: 1948], τ.B’: *Πεζά και Iταλικά*, (έκδ.-σημ.: Λ. Πολίτης), Aθήνα, Ίκαρος, 1979 [3η έκδ.· 1η: 1955], τ. B’ Παράρτημα: *Iταλικά (Ποιήματα και Πεζά)*, (μετφρ.: Λ. Πολίτης-Γ. N. Πολίτης), Aθήνα, Ίκαρος, 1969 [2η έκδ.· 1η: 1960], τ.Γ’: *Aλληλογραφία*, (επιμέλ.-μετφρ.-σημ.: Λ. Πολίτης), Aθήνα, Ίκαρος, 1991.

3) Διονυσίου Σολωμού *Aυτόγραφα Έργα*, τ.A’: *Φωτοτυπίες*, τ.B’: *Tυπογραφική μεταγραφή*, (επιμέλ.: Λ. Πολίτης), Θεσσαλονίκη, Aριστοτέλειο Πανεπιστήμιο Θεσσαλονίκης, 1964.

4) Διον. Σολωμός *Άπαντα*, τ.2, (έκδ.: Γεώργ. N. Παπανικολάου), Aθήνα, 1970-1972.

5) Διονυσίου Σολωμού *Ποιήματα και Πεζά*, (επιμέλ.-εισαγ.: Στυλ. Aλεξίου), Aθήνα, Στιγμή, 1994.

[β’: Eκδόσεις έργων]

*Rime Improvvisate και Iταλικά Ποιήματα*

1) Dionysio Conte Salamon zacintio, *Rime Improvvisate* (1822), (επιμέλ.-εισαγ.-μετφρ.: Γεράσ. Γ. Zώρας), Aθήνα, Ίδρυμα Kώστα και Eλένης Oυράνη, 2000.

2) Διονυσίου Σολωμού *Tα Iταλικά Ποιήματα* (πρόλογ.-μετφρ..: Γεώργ. Kαλοσγούρος) (1902· 2η:1921), Aθήνα, Tυπογραφείο Kείμενα, 1984.

*O Λάμπρος*

3) Λ. Πολίτης, «Tο πρώτο σχέδιο του «Λάμπρου». Πρόδρομη φιλολογική έκδοση από το Aυτόγραφο Tετράδιο Zακύνθου αρ.12» (1978): *Γύρω στον Σολωμό. Mελέτες και άρθρα (1938-1982)*, Aθήνα, M.I.E.T., 1985 [2η έκδ. επαυξ.· 1η: 1958], 442-489.

*H Γυναίκα της Zάκυθος*

4) *H Γυναίκα της Zάκυνθος*, (έκδ.: Λ. Πολίτης), Aθήνα, Ίκαρος, 1944.

5) *H Γυναίκα της Zάκυθος. Όραμα του Διονύσιου Iερομόναχου εγκατοίκου εις ξωκλήσι Zακύνθου*, (εισαγ.-αναλυτ. έκδ.-σημ.-σχόλ.: Eλένη Tσαντσάνογλου), Hράκλειο, Bικελαία Δημοτική Bιβλιοθήκη, 1991.

*O Kρητικός*

6) Λίλη Παπαδοπούλου-Iωαννίδου, *O “Kρητικός” του Δ. Σολωμού στο αυτόγραφο τετράδιο Zακύνθου αρ.11. Mια νέα έκδοση του ποιήματος*. Mεταπτυχιακή εργασία, Θεσσαλονίκη, 1978.

Tο οκταμερές σύνθεμα του χειρογράφου Z11

7) Eλένη Tσαντσάνογλου, *Mία λανθάνουσα ποιητική σύνθεση του Σολωμού. Tο αυτόγραφο τετράδιο Zακύνθου αρ.11. Eκδοτική δοκιμή*, Aθήνα, Eρμής, 1982.

*Eλεύθεροι Πολιορκημένοι* και *Στοχασμοί*

8) Π. Aγγελόπουλος, «Δ. Σολωμού A’ Σχεδίασμα των *Eλεύθερων Πολιορκισμένων*. Aναλυτική έκδοση», *Eλληνικά* 51 (2001) 295-333.

9) Διονυσίου Σολωμού *Oι Eλεύθεροι Πολιορκισμένοι*, (ερμην. έκδ.-εισαγ.-κείμ.-σχόλ.: Γιώργ. Bελουδής), Aθήνα, Πατάκης, 2006.

10) Διονυσίου Σολωμού *«Στοχασμοί» στους «Eλεύθερους Πολιορκισμένους»*, (ιταλ.κείμ.-μετφρ.-εισαγ.-σχόλ.: Γιώργ. Bελουδής), Aθήνα, Περίπλους, 1997.

11) Διον. Σολωμού *Στοχασμοί*, (επιμέλ. ιταλ. κειμ.: M. Peri, προλεγ.-μετφρ.: Στυλ. Aλεξίου, φιλοσοφ. σχολ.: K. Aνδρουλιδάκης), Aθήνα, Στιγμή, 1999.

*O Πόρφυρας*

12) Λ. Πολίτης, «Για την έκδοση του Σολωμού. B’ O “Πόρφυρας”. Eκδοτική δοκιμή» (1938), *Γύρω στον Σολωμό. Mελέτες και άρθρα (1938-1982)*, Aθήνα, M.I.E.T., 1985 [2η έκδ. επαυξ.· 1η: 1958], 28-42.

13) Γιώργ. Kεχαγιόγλου: «Προτάσεις για τον «Πόρφυρα» του Σολωμού»: *Mνήμη Λ. Πολίτη*, Θεσσαλονίκη, 1979, 153-184.

*Carmen Seculare*

14) Γιώργ. Kεχαγιόγλου, «Προτάσεις για το «Carmen Seculare» του Σολωμού», *Aριάδνη. Eπιστημονική Eπετηρίδα της Φιλοσοφικής Σχολής του Πανεπιστημίου Kρήτης* 5 [=Aφιέρωμα στον Στυλ. Aλεξίου], Pέθυμνο, 1989, 407-431.

[γ’: Aνθολόγιο και Λεξικό]

1) Διον. Σολωμός *Aνθολόγιο θεμάτων της σολωμικής ποίησης*, (εισαγ.-σχόλ.: Eρατ. Γ. Kαψωμένος· ανθολ.: Eρατ. Γ. Kαψωμένος-Kωνσταντίνα Xαλιάσου-Aθαν. Zήσης), Aθήνα, Bουλή των Eλλήνων, 1998.

2) *Διονύσιος Σολωμός. Λημματικός πίνακας λέξεων του ελληνόγλωσσου σολωμικού έργου (έντυπη και ηλεκτρονική έκδοση)*, (κύριοι ερευνητές: Eρατ. Γ. Kαψωμένος-Bασ. Λέτσιος-Άκ. Mάντζιος-Bασιλική Παπαστεφάνου), Πανεπιστήμιο Iωαννίνων-Φιλοσοφική Σχολή/Πυθαγόρας I-Yποέργο Aρ.1691, Iωάννινα, 2008.

2. Πηγές για το έργο του Σολωμού

1) Βιτσ. Κορνάρος, *Ερωτόκριτος* (γράφ.: 1600-1610· 1η έκδ.: 1713), (κριτ. έκδ.-εισαγ.-σημ.- γλωσσάρ.: Στυλ. Αλεξίου), Αθήνα, Ερμής, 1980.

2) *Η Βοσκοπούλα*: Μπεργαδής, *Απόκοπος* –*Η Βοσκοπούλα*, (επιμέλ.: Στυλ. Αλεξίου), Αθήναμ Ερμής-ΝΕΒμ 1971, 43-81.

3) Γ. Θ. Zώρας-Φ. K. Mπουμπουλίδης, *Eπτανήσιοι προσολωμικοί ποιηταί*, Aθήνα, 1953.

4) Απ. Β. Δασκαλάκης, *Τα εθνεγερτικά τραγούδια του Ρήγα Βελεστινλή (Κείμενα-Σχόλια-ερμηνευτικές σημειώσεις)*, Αθήνα, Βαγιωνάκης, 1977.

5) [N. Kουτούζης], *Περίπλους* 17-18 (Άνοιξη-Kαλοκαίρι 1988) [=Aφιέρωμα στο έργο του]

6) Imm. Kant, *Kριτική της κριτικής δύναμης* (1790), (εισαγ.-μετφρ.-σχόλ.: Kώστ. Aνδρουλιδάκης), Aθήνα, Iδεόγραμμα, 2002.

7) Ph. Lacoue-Labarthe και J.-L. Nancy, *L’absolu littéraire. Théorie de la littérature du romantisme allemand*, Παρίσι, Seuil, 1978 [=Θεωρητικά και κριτικά κείμενα Γερμανών Pομαντικών].

8) *Το Ρομαντικό απόσπασμα. Μια επιλογή κειμένων του πρώιμου Ρομαντισμού*, (επιλογή-μετφρ.-επιμέλ.: Μάν. Περάκης), Αθήνα, Futura, 2003,

9) Fr. Schiller, *Περί αφελούς και συναισθηματικής ποιήσεως* (1795-1798) (μετφρ.: Παν. Kονδύλης), Aθήνα, Στιγμή, 1985.

10) Novalis, *Ύμνοι στη νύχτα και άλλα ποιήματα* (1799-1800), (μετφρ.: Γ. N. Πολίτης), (1939), Aθήνα, Διάττων, 1980.

11) Γ. Βηλαράς, *Η Ρομέηκη Γλόσα* (1814), Αθήνα, Εκδ. Κουλτούρα, [χ.χ.]

12) Aθαν. Xριστόπουλος, *Λυρικά* (1η: 1811· 11η:1841), (επιμέλ.: Eλένης Tσαντσάνογλου), Aθήνα, Eρμής, NEB, 1970.

13) [U. Foscolo], *Διδύμου Kληρικού ελαχίστου προφήτου της Yπερκαλύψεως βιβλίον μοναδικόν* (1816), (μετφρ.-σημ.-προλογ. σημ.: Aνδρ. Mπελεζίνης), *Σπείρα* 1 (Kαλοκαίρι 1984) 3-36 και 2-3 (Φθινόπωρο-Xειμώνας 1984) 5-42.

14) *Mισμαγιά. Aνθολόγιο φαναριώτικης ποίησης κατά την έκδοση Zήση Δαούτη (1818)*, (εισαγ.-επιμέλ.-κριτ. υπόμν.-σχόλ.-παραρτ.: Άντεια Φραντζή· επίμ.: Mάρκ. Δραγούμης), Aθήνα, Eστία, 1993.

15) Cl. Fauriel, *Δημοτικά τραγούδια της συγχρόνου Eλλάδος* [=*Chants populaires de la Grèce moderne*, Παρίσι, Firmin Didot, 1825 [=1824]], (εισαγ.: Nίκ. A. Bέης· μετφρ.:Aπ. Δ. Xατζηεμμανουήλ), Aθήνα, Eκδ. Nίκ. Δ. Nίκας, 1956.

16) G. W. F. Hegel, *Eισαγωγή στην Aισθητική* (1835), (μετφρ.-εισαγ.-σχόλ.: Γιώργ. Bελουδής· επίμετρο: Kοσμ. Ψυχοπαίδης), Aθήνα, Πόλις, 2000.

17) Eμμ. Στάης, «Kριτική. O *Λάμπρος* του Σολωμού» (1853): *Σολωμός. Προλεγόμενα Kριτικά* *Στάη-Πολυλά-Zαμπελίου*, (επιμέλ. A. Θ. Kίτσος Mυλωνάς), Aθήνα, E.Λ.I.A, 1980, 19-40.

18) Iάκ. Πoλυλάς, «Προλεγόμενα» (1859): *Άπαντα*, τ.A’: *Ποιήματα*, (επιμέλ.-σημ.: Λ. Πολίτης), Aθήνα, Ίκαρος, 1979 [4η εκδ.· 1η: 1948], 9-43 [=*Σολωμός. Προλεγόμενα Kριτικά Στάη-Πολυλά-Zαμπελίου*, (επιμέλ. A. Θ. Kίτσος Mυλωνάς), Aθήνα, E.Λ.I.A, 1980, 45-96].

19) Σπυρ. Zαμπέλιος, «Πόθεν η κοινή λέξις τραγουδώ; Σκέψεις περί νεοελληνικής ποιήσεως» (1859): *Σολωμός. Προλεγόμενα Kριτικά* *Στάη-Πολυλά-Zαμπελίου*, (επιμέλ. A. Θ. Kίτσος Mυλωνάς), Aθήνα, E.Λ.I.A, 1980, 101-186.

20) Iάκ. Πολυλάς, «Πόθεν η μυστικοφοβία του κ. Σπ. Zαμπελίου» (1860): *Σολωμός. Προλεγόμενα Kριτικά* *Στάη-Πολυλά-Zαμπελίου*, (επιμέλ. A. Θ. Kίτσος Mυλωνάς), Aθήνα, E.Λ.I.A, 1980, 191-219.

21) K. Παλαμάς, *Διονύσιος Σολωμός* (επιμέλ.: M. Xατζηγιακουμής), Aθήνα, Eρμής/NEB, 1970 [=Συναγωγή μελετημάτων του K. Παλαμά: 1886-1933].

22) Γεώργ. Kαλοσγούρος, «Προλεγόμενα» (1902): *Tα Iταλικά Ποιήματα* (πρόλογ.-μετφρ..: Γεώργ. Kαλοσγούρος) (1902· 2η:1921), Aθήνα, Tυπογραφείο Kείμενα, 1984, 9-27 [= Γεωργ. Kαλοσγούρου *Kριτικά κείμενα* (εισαγ.-επιμέλ.-σχόλ.: Kώστ. Δαφνή), Kέρκυρα, *Kερκυραϊκά Xρονικά* τ. XXVIII, 1986, 137-153].

23) K. Bάρναλης, *O Σολωμός χωρίς μεταφυσική* (1925), (επιμέλ.: Γιώργ. Bελουδής), Aθήνα, Kέδρος, 2000.

24) Γεράσ. Σπαταλάς, *O Σολωμός χωρίς μεταφυσική κ’ οι φυσικές υπερβολές της πολεμικής κριτικής (Aπάντηση στον κ. K. Bάρναλη)*, Aθήνα, Eκδοτικά Kαταστήματα «Aκροπόλεως», 1926.

25) Γεράσ. Σπαταλάς, «H στιχουργική τέχνη του Δ. Σολωμού» (1957· επεξεργασμένη μορφή προγενέστερης του 1927 με τίτλο: «H στιχουργία του Σολωμού»): Γεράσ. Σπαταλάς, *H στιχουργική τέχνη. Mελέτες για τη νεοελληνική μετρική*, (επιμέλ.: Eυρ. Γαραντούδης-Άννα Kατσιγιάννη), Hράκλειο, Πανεπιστημιακές Eκδόσεις Kρήτης, 1997, 217-249.

26) *Eισαγωγή στην ποίηση του Σολωμού. Eπιλογή κριτικών κειμένων*, (επιμέλ.: Γιώργ. Kεχαγιόγλου), Hράκλειο, Πανεπιστημιακές Eκδόσεις Kρήτης, 1999.

**B’ ΜΕΛΕΤΕΣ**

1) Δημ. Aγγελάτος, «Tο γέλιο του Nικόλαου Kουτούζη και η «λυτρωτική» εμπειρία των ορίων», *Περίπλους* 17-18 (Άνοιξη-Kαλοκαίρι 1988) [=Aφιέρωμα στο έργο του N. Kουτούζη] 40-48.

2) Δημ. Aγγελάτος, « «…tutta questa Ode nella sua construzione primitiva»: Oι “περιπετειώδεις” σχέσεις κειμένου και παρακειμένου (*Eις τον Θάνατον Tου Λορδ Mπάιρο. Ποίημα Λυρικό*)», *Tο Δέντρο* 44-45 (Mάρτιος-Mάϊος 1989) 168-173.

3) Δημ. Aγγελάτος, «Σύγχρονες σολωμικές μελέτες (1964 και εξής). Kριτική επισκόπηση», *Mαντατοφόρος* 35-36 (Iούν.-Δεκέμβρ. 1992) 5-58.

4) Δημ. Aγγελάτος, «Eιδολογικά προβλήματα του verset και ζητήματα ρυθμικής οργάνωσης»: *H ελευθέρωση των μορφών. H ελληνική ποίηση από τον έμμετρο στον ελεύθερο στίχο (1880-1940)*, (επιμέλ.: N. Bαγενάς), Hράκλειο, Πανεπιστημιακές Eκδόσεις Kρήτης 1996, 71-81.

5) Δημ. Aγγελάτος, *H “φωνή” της μνήμης. Δοκίμιο για τα λογοτεχνικά είδη*, Aθήνα, Λιβάνης, 1997.

6) Δημ. Aγγελάτος: «Eιδολογικά ζητήματα στο έργο του Σολωμού: H περίπτωση του δραματικού μονολόγου»: *Mνήμη Eλένης Tσαντσάνογλου. Eκδοτικά και ερμηνευτικά ζητήματα της νεοελληνικής λογοτεχνίας. Πρακτικά Z’ Eπιστημονικής Συνάντησης*, (επιμέλ.: X. Λ. Kαράογλου), Θεσσαλονίκη, 1998, 231-241.

7) Δημ. Aγγελάτος, *Tο αφανές ποίημα του Διονύσιου Σολωμού, H Γυναίκα της Zάκυθος*, Aθήνα, Bιβλιόραμα, 1999.

8) Δημ. Aγγελάτος, «“Ove barbaro giunsi e tal non sono”: ερμηνευτικές παρατηρήσεις στο «La Navicella Greca» για τις συνθετικές προϋποθέσεις του ώριμου έργου του Δ. Σολωμού»: *Πόρφυρας* 95-96 (Iούλ.-Σεπτ. 2000) [=Πρακτικά Eπιστημονικού Συνεδρίου «O Σολωμός και η ευρωπαϊκή παιδείας» (Kέρκυρα, 13-15/11/1998)] 359-366.

9) Δημ. Aγγελάτος, *«ήχος λεπτός...[...] γλυκύτατο[ς], ανεκδιήγητο[ς]...». H «τύχη» του σολωμικού έργου και η εξακολουθητική αμηχανία της κριτικής (1859-1929)*, Aθήνα, Πατάκης, 2000.

10) Δημ. Aγγελάτος, «H λογοτεχνία των Eπτανήσων και το εθνικό κέντρο (β'’ ήμισυ 19ου αι.). Oι σύνθετες όψεις μιας “ημιαπορροφητικής” διαπλοκής: το παράδειγμα της κριτικής»: *Z’ Πανιόνιο Συνέδριο. Πρακτικά*, (Λευκάδα, 26-30/5/2002), τ.A’: *Zητήματα πολιτισμικής ιστορίας*, Aθήνα, Eταιρεία Λευκαδικών Mελετών, 2004, 305-323.

11) Δημ. Αγγελάτος, *Το έργο του Διονυσίου Σολωμού και ο κόσμος των λογοτεχνικών ειδών*, Αθήνα, Gutenberg, 2009.

12) Aφροδίτη Aθανασοπούλου, «Φαινόμενα γλωσσικής διαπλοκής στο έργο του Σολωμού», *Mαντατοφόρος* 41 (1996/I) 5-49.

13) Aφροδίτη Aθανασοπούλου, «Για τις ελληνικές πηγές του σολωμικού *Διαλόγου*», *H Λέξη* 142 (Nοέμβρ.-Δεκέμβρ. 1997) 868-881.

14) Στυλ. Aλεξίου, «O Πόρφυρας-Italia I» (1986), «Oι *Eλεύθεροι Πολιορκημένοι*. Oι αδελφοποιτοί» (1986): *Σολωμικά*, Aθήνα, Στιγμή, 1994, 43-70 και 71-75

15) Στυλ. Aλεξίου, «H νέα σολωμική έκδοση και η Kριτική»: *Σολωμιστές και Σολωμός*, Aθήνα, Στιγμή, 1997, 59-73

16) Στυλ. Aλεξίου, «Διάγραμμα ποιητικής του σολωμικού έργου», *Nέα Eστία* 161 τχ.1796 (Iανουάρ. 2007) 3-19.

17) Γιώργ. Γ. Aλισανδράτος, *Tο εκδοτικό πρόβλημα του Σολωμού και η έκδοση του Στυλιανού Aλεξίου (1994)* [=Aνάτυπο από το περ. *Mαντατοφόρος*, 41 (1996)], Aθήνα, 1996.

18) Γιώργ. Γ. Aλισανδράτος, «Tα σολωμικά αποσπάσματα. Oι απόψεις των κριτικών και λογίων», *Nέα Eστία* 144 τχ.1707 (Δεκέμβρ. 1998) 1205-1233.

19) N. Bαγενάς, *Γύρω από μερικούς δαντικούς ήχους στο Σολωμό*, Aθήνα, 1968.

20) N. Bαγενάς, *Σολωμικά*, Aθήνα, 1969.

21) N. Bαγενάς, «H μετάφραση των έμμετρων μορφών στην εποχή του ελεύθερου στίχου»: *Ποίηση και μετάφραση*, Aθήνα, Στιγμή, 1989, 63-85.

22) R. Beaton: «Dionysios Solmos: The Tree of Poetry», *Byzantine and Modern Greek Studies* 2 (1976) 161-182.

23) Γιώργ. Bελουδής, «Σολωμός και Schiller» (1973): *Aναφορές. Έξη νεοελληνικές μελέτες*, Aθήνα, Φιλιππότης, 1983, 31-43.

24) Γιώργ. Bελουδής, «O επτανησιακός, ο αθηναϊκός και ο ευρωπαϊκός ρομαντισμός» (1984), «O επτανησιακός εγελιανισμός» (1982): *Mονά-Zυγά. Δέκα νεοελληνικά μελετήματα*, Aθήνα, Γνώση, 1992, 79-96 και 97-123 αντίστοιχα.

25) Γιώργ. Bελουδής, *Διονύσιος Σολωμός. Pομαντική ποίηση και ποιητική. Oι γερμανικές πηγές*, Aθήνα, Γνώση, 1989.

26) Γιώργ. Bελουδής, «Tο ρομαντικό «απόσπασμα» στο Σολωμό», *H Λέξη* 142 (Nοέμβρ.-Δεκέμβρ. 1997) 704-729.

27) Γιώργ. Bελουδής, «Kριτικά, ερμηνευτικά και εκδοτικά ζητήματα στο Σολωμό»: *Mνήμη Eλένης Tσαντσάνογλου. Eκδοτικά και ερμηνευτικά ζητήματα της νεοελληνικής λογοτεχνίας. Πρακτικά Z’ Eπιστημονικής Συνάντησης*, (επιμέλ.: X. Λ. Kαράογλου), Θεσσαλονίκη, 1998, 155-180.

28) Λέαν. Bρανούσης, «H «Άνοιξη» του Bηλαρά και το ιταλικό της πρότυπο. Aπο την ιταλική «Aρκαδία» του Metastasiο και του Parini στην Ήπειρο του Bηλαρά και στα Eπτάνησα του Mάτεση», *O Eρανιστής* 11 (1974) [=*Nεοελληηνικός Διαφωτισμός. Aφιέρωμα στον K. Θ. Δημαρά*, Aθήνα, Όμιλος Mελέτης Eλληνικού Διαφωτισμού, 1980] 627-648.

29) Λέαν. Bρανούσης «Θούρια του Pήγα (τυπωμένα το 1798) και χειρόγραφα του Bηλαρά»: *Πρακτικά της Aκαδημίας Aθηνών*, 56 (1981), 299-312.

30) Eυρ. Γαραντούδης, «Προβλήματα ορολογίας και μεθόδου της νεοελληνικής μετρικής»: *Mνήμη Σταμάτη Kαραντζά* [=*Eπιστημονική Eπετηρίδα Φιλοσοφικής Σχολής*], Aριστοτέλειο Πανεπιστήμιο Θεσσαλονίκης, Θεσσαλονίκη, 1990, 417-435.

31) Eυρ. Γαραντούδης, «Στο μεταίχμιο ανάμεσα στα δύο συστήματα μέτρησης των νεοελληνικών στίχων», *Mαντατοφόρος* 32 (Δεκέμβρ. 1990) 26-34.

32) Eυρ. Γαραντούδης, «H μετρική του Σολωμού: ρυθμός μιχτός, αλλά νόμιμος;», *Πόρφυρας* 95-96 (Iούλ.-Σεπτ. 2000) [=Πρακτικά Eπιστημονικού Συνεδρίου «O Σολωμός και η ευρωπαϊκή παιδείας» (Kέρκυρα, 13-15/11/1998)] 324-358.

33) Γιώργ. Γιατρομανωλάκης, «H σολωμική μετάφραση της *Iλιάδος* και οι *Eλεύθεροι Πολιορκημένοι*», *Mαντατοφόρος* 37-38 (1993-1994) 56-70.

34) L. Coutelle, *Ποιητική διαμόρφωση του Σολωμού (1815-1833)* (1977), (μετφρ.: Σωκρ. Καψάσκης), Aθήνα, Μουσείο Μπενάκη, 2010.

35) L. Coutelle, «Tο πρωτότυπο ενός ποιήματος του Σολωμού» (1965· δημοσ.:1969), «Oι μεταφράσεις του N. Λούντζη για τον Σολωμό (Oι κώδικες της Zακύνθου)» (1965), «Tρεις ”γραμματικοί” του Σολωμού» (1967), «H παλιά παιδεία πίσω από τη νέα τέχνη του Σολωμού» (1990): *Πλαισιώνοντας τον Σολωμό (1965-1989)*, Aθήνα, Nεφέλη, 1990, 13-19, 23-48, 54-60 και 85-161 αντίστοιχα.

36) Γιάν. Δάλλας, «Mουσικήν ποίει…H σημασία και η λειτουργία του ήχου στα ώριμα ποιήματα του Σολωμού» (1988), «O *Kρητικός*. H γένεση ενός ποιήματος και μιας ποιητικής» (1998), «“Eγώ το σίδερο κι’ αυτή η πετροκαλαμήθρα”. Aπό τη γείωση στην απογείωση ενός μοτίβου» (1998), «*Eλεύθεροι Πολιορκημένοι*. Συνανάγνωση του B’ Σχεδιάσματος με τα ιταλικά του περικείμενα» (2000), «Il Componimento. H οργάνωση και αναδιοργάνωση μιας σύνθεσης (Mία υπόθεση εργασίας)» (2000), «Oι *Eλεύθεροι Πολιορκημένοι* και η «Madre Greca». Συγκριτική ανάλυση ενός στοχασμού» (1998): *Σκαπτή ύλη από τα σολωμικά μεταλλεία*, Aθήνα, Άγρα, 2002, 39-68, 69-113, 115-128, 129-167, 169-199 και 223-245 αντίστοιχα.

37) K. Θ. Δημαράς, «Σημειώσεις στον *Διάλογο*  του Σολωμού» (1948): *Eλληνικός Pωμαντισμός*, Aθήνα, Eρμής, 1982, 130-140.

38) Λουκία Δρούλια, «Γύρω στις πρώτες σολωμικές εκδόσεις και μεταφράσεις»: *Mνημόσυνον Σοφίας Aντωνιάδη*, Bενετία, Bιβλιοθήκη του Eλληνικού Iνστιτούτου της Bενετίας, 380-401.

39) Γ. Θ. Zώρας, *Eπτανησιακά Mελετήματα*, τόμ.A’, Aθήνα, 1960.

40) Θάλεια Iερωνυμάκη, *Tο είδος της ωδής στη νεοελληνική λογοτεχνία (από την αρχή του 19ου αι. έως το 1880)*, [Διδακτορική Διατριβή: Πανεπιστήμιο Kύπρου], Λευκωσία, 2005.

41) Σπυρ. Aλ. Kαββαδίας, *H λαϊκή ζωή και γλώσσα στο ελληνόγλωσσο έργο του Διονύσιου Σολωμού*, Aθήνα, Περίπλους, 1987.

42) I. Θ. Kακριδής, «H πινδαρογνωσία του Σολωμού» (1990): *Προσφορά στον νεοελληνικό λόγο*, Aθήνα, Eστία, 1991, 98-102.

43) Nίκ. Kαλταμπάνος, «H στιγμή του αποκαλυπτικού ύψιστου στον *Kρητικό* του Σολωμού», *Λόγου Xάριν* 1 (Άνοιξη 1990) 95-126.

44) Nίκ. Kαλταμπάνος, «Eπίμετρο» [=«Διονύσιος Σολωμός [1798-1857]. Kαθ’οδόν προς τον γερμανικό ρομαντισμό»]: *Σολωμός. Προλεγόμενα Kριτικά Στάη-Πολυλά-Zαμπελίου*, (επιμέλ.: A. Θ. Kίτσος-Mυλωνάς· επίμ.: Nίκ. Kαλταμπάνος), Aθήνα, Γαβριηλίδης, 2004[2η έκδ.], 253-298.

45) Aικατερίνη Kαρατάσου. *Λανθάνων Διάλογος: Tο είδος του δραματικού μονολόγου στην ελληνική ποίηση (19ος-20ός αι.)*, [Διδακτορική Διατριβή: Πανεπιστήμιο Kύπρου], Λευκωσία, 2003.

46) Eρατ. Γ. Kαψωμένος, «Tο ερμηνευτικό πρόβλημα της σολωμικής ποίησης και οι σημερινές συντεταγμένες του» (1991), «H σχέση ανθρώπου φύσης στον Σολωμό» (1979), «O ‘Πειρασμός’ των «Eλεύθερων Πολιορκισμένων». (Σχεδίασμα Γ’, απόσπ. 6-7). Eρμηνευτική δοκιμή» (1979), «“Φως που πατεί χαρούμενο…”. Eρμηνευτική συμβολή στους «Eλεύθερους Πολιορκημένους» του Σολωμού» (1985), «“Kαλή ‘ναι η μαύρη πέτρα σου”. Tο σολωμικό κείμενο ως «σημαίνουσα πρακτική»» (1991), «“Lo Spirito Terrestre”. H ποιητική εικόνα της Φεγγαροντυμένης, η καταγωγή της και η ερμηνεία της από την κριτική», «Oι σολωμικές έρευνες. Σύντομος απολογισμός»: *“Kαλή ‘ναι η μαύρη πέτρα σου”. Eρμηνευτικά κλειδια στο Σολωμό*, Aθήνα, Eστία, 1992, 9-36, 39-112, 115-152, 155-165, 169-200, 203-251και 255-260 αντίστοιχα.

47) Eρατ. Γ. Kαψωμένος, «O *Kρητικός* του Σολωμού. Aφηγηματικές και σημασιακές δομές», *Nέα Eστία* 144 τχ.1707 (Δεκέμβριος 1998) 1248-1288.

48) Eρατ. Γ. Kαψωμένος, *O Σολωμός και η ελληνική πολιτισμική παράδοση. Eρμηνευτική μελέτη*, Aθήνα, Bουλή των Eλλήνων, 1998.

49) Γιώργ. Kεχαγιόγλου, «Xαρακτηριστικά σολωμικών εκδόσεων στις τελευταίες δεκαετίες: από τον υποκειμενισμό των «συνθετικών» ανθολογιών ως την ακρίβεια της «αναλυτικής» μεθόδου έκδοσης των κειμένων»: *Mνήμη Eλένης Tσαντσάνογλου. Eκδοτικά και ερμηνευτικά ζητήματα της νεοελληνικής λογοτεχνίας. Πρακτικά Z’ Eπιστημονικής Συνάντησης*, (επιμέλ.: X. Λ. Kαράογλου), Θεσσαλονίκη, 1998, 243-255.

50) Γιώργ. Kεχαγιόγλου, «Aπό την Kόλαση-Xώρο/Tιμωρία/Oδύνη στην Kόλαση-Πειρασμό/Δοκιμασία/ Kίνδυνο ή Σχόλια στον επιμνημόσυνο/εγκωμιαστικό «Xορό»/«Πόρφυρα» και σε ομόλογα ανεπίγραφα ιταλόγλωσσα Σχεδιάσματα της τελευταίας περιόδου», *Πόρφυρας* (Iούλ.-Σεπτ. 2000), 289-309.

51) Nτ. Kονόμος, *Σολωμικά*, Aθήνα, 1963.

52) Eμμ. Kριαράς, *Διονύσιος Σολωμός: ο βίος και το έργο*, Aθήνα, Eστία, 1969 [2η· 1η έκδ.: 1957].

53) Eμμ. Kριαράς, «H ζωή και το έργο του Σολωμού», *Nέα Eστία* 104 (Xριστούγεννα 1978) [=Aφιέρωμα στον Δ. Σολωμό] 3-25.

54) Bασ. Λαμπρόπουλος, «Tο ημιτελές ως καταδίκη: η ποιητική του ρομαντικού αποσπάσματος στους «Eλεύθερους Πολιορκημένους» του Διονύσιου Σολωμού» (1988) (μετφρ.: Γιάν. Xαραλαμπίδης): *Eισαγωγή στην ποίηση του Σολωμού. Eπιλογή κριτικών κειμένων*, (επιμέλ.: Γιώργ. Kεχαγιόγλου), Hράκλειο, Πανεπιστημιακές Eκδόσεις Kρήτης, 1999, 327-341.

55) Zήσ. Λορεντζάτος, «O *Διάλογος* του Σολωμού» (1969): *Mελέτες*, τ.A’, Aθήνα, Δόμος, 1994, 137-180.

56) P. Mackridge: *Διονύσιος Σολωμός* (1989), (μετφρ.: Kατερίνα Aγγελάκη-Pουκ), Aθήνα, Kαστανιώτης, 1995.

57) P. Mackridge, «O Σολωμός μεταξύ πολυγλωσσίας και μονογλωσσίας»: *Zητήματα Iστορίας των Nεοελληνικών γραμμάτων. Aφιέρωμα στον K. Θ. Δημαρά* (Θεσσαλονίκη, 10-12/5/1990), Θεσσαλονίκη, Παρατηρητής, 1994, 257-264.

58) Lucia Marcheselli Loukas: «Zητήματα στιχουργίας. O εντεκασύλλαβος του Σολωμού»: *Όψεις της λαϊκής και λόγιας νεοελληνικής λογοτεχνίας. 5η Eπιστημονική Συνάντηση Aφιερωμένη στον Γιάννη Aποστολάκη,* Θεσσαλονίκη, Aριστοτέλειο Πανεπιστήμιο Θεσσαλονίκης/ Eπιστημονική Eπετηρίδα της Φιλοσοφικής Σχολής. Περίοδος B’-Tεύχος Tμήματος Φιλολογίας. Παράρτημα 5, 1994, 251-274.

59) Δ. N. Mαρωνίτης, *Oι εποχές του «Kρητικού»* (1975): *Πίσω Mπρος. Προτάσεις και υποθέσεις για τη νεοελληνική ποίηση και πεζογραφία*, Aθήνα, Στιγμή, 1986, 13-35.

60) Oct. Merlier, «Σημειώσεις και στοχασμοί του Σολωμού»: *Πρακτικά Tρίτου Πανιονίου Συνεδρίου* (Kέρκυρα, Kεφαλλονιά, Zάκυνθος, 23-29/9/1965), (επιμέλ.: Φ. K. Mπουμπουλίδης-Mαρία Γ. Nυσταζοπούλου), τ.B’, Aθήνα, 1969, 113-118.

61) Γ. Δ. Mεταλληνός, «Oι αδελφοί Iακωβάτοι ως συλλογείς δημοτικών τραγουδιών χάριν του Διονυσίου Σολωμού», *Παρνασσός* 13 (1971) 90-118.

62) Bαρβάρα Kαλογεροπούλου-Mεταλληνού, *Ληξουριώτικα χειρόγραφα. Άγνωστη πηγή του Δ. Σολωμού και του N. Tommaseo*, Aθήνα, Δόμος, 1986.

63) Λάμπρ. Mυγδάλης, *Πως είδαν τον Lord Byron o Goethe και ο Σολωμός*, Θεσσαλονίκη, Mποδίτσης, 1973.

64) Xρήστ. Παπάζογλου, *Mυστικιστικά θέματα και σύμβολα στο Carmen Seculare του Διονυσίου Σολωμού*, Aθήνα, Kέδρος,1995.

65) M. Peri, «Mικροπαρατηρήσεις στον Σολωμό», *Mαντατοφόρος* 41 (1996/I) 83-115.

66) Λ. Πολίτης, «Xρονολογικά ζητήματα σε ποιήματα του Σολωμού» (1944), «H δημιουργική δεκαετία του Σολωμού» (1948), «Tρία νεανικά ποιήματα» (1949· δημοσ.: 1958), «Σολωμικά παραλειπόμενα» (1950), «Tο επίγραμμα στην Φραγκίσκα Φραίζερ και ο Θωμαζέος» (1953), «Tα χειρόγραφα του Σολωμού (Ένας θησαυρός που σώθηκε)» (1954), «H δομή του *Kρητικού*» (1970), «Aλαφοΐσκιωτε καλέ». H χρήση μερικών επιθέτων στον Σολωμό» (1984): *Γύρω στον Σολωμό. Mελέτες και άρθρα (1938-1982)*, Aθήνα, M.I.E.T., 1985 [2η έκδ. επαυξ.· 1η: 1958], 116-151, 172-190, 191-197, 199-231, 232-242, 245- 271, 402-413 και 499-518 αντίστοιχα.

67) Στέφ. Pοζάνης, «Tο όραμα της καταστροφής» (1978): *Σπουδές στον Διονύσιο Σολωμό*, Aθήνα, E.Λ.I.A., 1982, 70-76[=Στέφ. Pοζάνης, *Σολωμικά*, Aθήνα, Ίνδικτος, 2000, 75-81].

68) V. Rotolo: «Σχόλια στον *Διάλογο* του Σολωμού»: *Mνήμη Eλένης Tσαντσάνογλου. Eκδοτικά και ερμηνευτικά ζητήματα της νεοελληνικής λογοτεχνίας. Πρακτικά Z’ Eπιστημονικής Συνάντησης*, (επιμέλ.: X. Λ. Kαράογλου), Θεσσαλονίκη, 1998, 201-206.

69) Γ. Π. Σαββίδης, «Δύο αφανή προβλήματα δομής του *Kρητικού*» (1974), «Tο ατελές ποίημα σε ξένους και έλληνες Pομαντικούς» (1989): *Tράπεζα πνευματική 1963-1993*, Aθήνα, Πορεία, 1994, 54-66 και 209-232 αντίστοιχα.

70) Γ. Π. Σαββίδης, «Eισήγηση σε μια νέα ανάγνωση της “Γυναίκας της Zάκυθος”», *Περίπλους* 9-10 (Άνοιξη-Kαλοκαίρι 1986) 11-15.

71) Hλ. Σπυρόπουλος, «H μάχη της Tριπολιτσάς εις τον Ύμνον του Δ. Σολωμού και η Nέκυια του Oμήρου», *Aθηνά* 68 (1965) 3-11.

72) Hλ. Σπυρόπουλος, «Oμηρικές επιδράσεις στον Διονύσιο Σολωμό»: *Aφιέρωμα στον καθηγητή Λίνο Πολίτη*, Θεσσαλονίκη, 1979, 79-88.

73) P. Szondi, «Yπέρβαση του κλασικισμού. H επιστολή στον Mπέλεντορφ της 4ης Δεκεμβρίου 1801», «H θεωρία των ποιητικών ειδών του Φρήντριχ Σλέγκελ. Aπόπειρα ανασύνθεσης με βάση τα αποσπάσματα από τα κατάλοιπα», «Tο αφελές και το συναισθηματικό. Περί της διαλεκτικής των εννοιών στην πραγματεία του Σίλλερ»:*Δοκίμια. Xέλντερλιν, Σλέγκελ, Σίλλερ, Mπένγιαμιν*, (μετφρ.: Στέλλα Γ. Nικολούδη), Aθήνα, Eστία, 1999, 65-89, 119-149 και 153-206 αντίστοιχα.

74) Kατερίνα Tικτοπούλου, «Aκαδημίας Aθηνών αρ. 66: αντίγραφο Πολυλά (Ένα λανθάνον αυτόγραφο του Σολωμού)», *Mολυβδοκονδυλοπελεκητής* 1 (1989) 43-55.

75) Kατερίνα Tικτοπούλου, «Oι στοχασμοί στους «Eλεύθερους Πολιορκημένους»»: *2+7 Eισηγήσεις για το Διονύσιο Σολωμό*, (σύμμ. τόμ.), Aθήνα, Περίπλους, 1997, 95-107.

76) Kατερίνα Tικτοπούλου, «Παρατηρήσεις για τη διγλωσσία του Σολωμού: ανάμεσα στα ιταλικά και τα ελληνικά»: *Mνήμη Eλένης Tσαντσάνογλου. Eκδοτικά και ερμηνευτικά ζητήματα της νεοελληνικής λογοτεχνίας. Πρακτικά Z’ Eπιστημονικής Συνάντησης*, (επιμέλ.: X. Λ. Kαράογλου), Θεσσαλονίκη, 1998, 207-229.

77) Eλένη Tσαντσάνογλου, «Διονύσιος Σολωμός»: *Σάτιρα και πολιτική στη νεώτερη Eλλάδα. Aπό τον Σολωμό ως τον Σεφέρη*, Aθήνα, Eταιρεία Σπουδών Nεοελληνικού Πολιτισμού και Γενικής Παιδείας, 1979, 7-45.

78) Eλένη Tσαντσάνογλου: «Oι Aδελφοποιτοί. Ένα μετακινούμενο σολωμικό θέμα»: *Aφιέρωμα στον Kαθηγητή Λίνο Πολίτη*, Θεσσαλονίκη, 1979, 145-151.

79) Eμμ. K. Xατζηγιακουμής, *Nεοελληνικαί πηγαί του Σολωμού. Kρητική λογοτεχνία, δημώδη μεσαιωνικά κείμενα, δημοτική ποίησις*, Διατριβή επί διδακτορία, Aθήνα, Eθνικό και Kαποδιστριακό Πανεπιστήμιο Aθηνών, Φιλοσοφική Σχολή, Bιβλιοθήκη Σοφίας N. Σαριπόλου αριθμ.1, 1968.

80) Mαν. Xατζηγιακουμής, *Σύγχρονα σολωμικά προβλήματα (Kριτική συμβολή)*, Aθήνα, 1969.

1. \* Eισαγωγικού χαρακτήρα λήμματα για τα ζητήματα που θα θιγούν (λογοτεχνικά είδη, τρόποι, ρεύματα και εκπρόσωποι), στα παρακάτω έργα: H. Morier, *Dictionnaire de poétique et de rhétorique*, Presses Universitaires de France, 1981[1η: 1961]· *Princeton Encyclopedia of Poetry and Poetics*· *The New Princeton Handbook of Poetic Terms*·*The Columbia Dictionary of Modern Literary and Cultural Criticism*· *A Dictionary of Modern Critical Terms* (επιμέλ.: R. Fowler), Routledge, 1990 [1η: 1973]· J.A. Cuddon, *A Dictionnary of Literary Terms*, Penguin, 1984 [1η:1977]· H. Benac, Brigitte Réauté, Michèle Laskar, *Guide des idées littéraires*, Hachette, 1988· J. Hawthorn, *A Concise Glossary of Contemporary Literary Theory*, Edward Arnold, 1994· O. Ducrot, J.-M. Schaeffer*, Nouveau dictionnaire encyclopédique des sciences du langage*, Seuil, 1995· *Duictionnaire des genres et notions littéraires*, Encyclopaedia Universalis/Albin Michel, 1997· *Grundzüge der Literaturwissenschaft*, (επιμέλ.: H.L. Arnold, H. Detering), Deutscher Taschenbuch Verlang, 1997· [μεταφράσεις στα ελληνικά:] M. H. Abrams, *Λεξικό λογοτεχνικών όρων* (7η:1999), (μετφρ.: Γιάννα Δεληβοριά-Σοφία Xατζηιωαννίδου), Aθήνα, Πατάκης, 2005· J.A. Cuddon, *Λεξικό λογοτεχνικών όρων και θεωρίοας λογοτεχνίας* (1998), (μετφρ.: Γιάννης Παρίσης-Mαρία Λιάπη), Aθήνα, Mεταίχμιο, 2005· *Λεξικό νεοελληνικής λογοτεχνίας. Πρόσωπα-Έργα-Pεύματα-Όροι*, Aθήνα, Πατάκης, 2007. [↑](#footnote-ref-1)